b'\n_START_ARTICLE_\nOkinoerabud\xc5\xbeima\n_START_PARAGRAPH_\nOkinoerabud\xc5\xbeima (jap. \xe6\xb2\x96\xe6\xb0\xb8\xe8\x89\xaf\xe9\x83\xa8\xe5\xb3\xb6, amamio k.: \xe3\x81\xa3\xe3\x82\xa4\xe3\x82\xa7\xe3\x83\xa9\xe3\x83\x96 = Yyerabu) yra Japonijos sala O\xc5\xa1imos apskrityje, Kago\xc5\xa1imos prefekt\xc5\xabroje. Priklauso Amami saloms. Plotas 93,65 km\xc2\xb2, pakrant\xc4\x97s ilgis \xe2\x80\x93 50 km, auk\xc5\xa1tis iki 240 m._NEWLINE_Sal\xc4\x85 supa koralinis rifas, apaugusi subtropiniais mi\xc5\xa1kais, dirvo\xc5\xbeemis kalkingas, vietomis auga fikusai, pandanai. Yra kvartero periodu susiformavusi\xc5\xb3 urv\xc5\xb3, kuriuose esantys stalaktitai ir stalagmitai traukia turistus._NEWLINE_Saloje yra du miesteliai: \xc4\x8cina ir Vadomaris. Gyventoj\xc5\xb3 14 551 (2001 m.). Veikia Okinoerabu oro uostas.'